Ajutajos istorinis parkas

Istorinis miestas Ajutaja – Ajutajos senamiesčio liekanos centriniame Tailande. Istorinio miesto griuvėsiai yra istoriniame Ajutajos parke. Nuo 1969 m. čia vyksta atstatymo ir konservavimo darbai. 1976 m. teritorija paskelbta parku, o 1991 m. parkas įtrauktas į UNESCO pasaulio paveldo sąrašą.

Istorija 
1350 m. po Sukotajaus žlugimo, miestą įkūrė karalius Ramathibodis I () (arba Uthong ()). Miestas tapo Ajutajos karalystės sostine. Miestui buvo suteiktas pavadinimas, pagal Ramos gimimo vietą Indijoje.

Miesto gyvavimo laikais jį valdė 35 karaliai. Šis Siamo istorijos tarpas vadinamas Ajutajos periodu. Miesto klestėjimo metais čia buvo treji karaliaus rūmai, 375 šventyklos, 29 gynybiniai fortai, 94 miesto vartai. Mieste gyveno daugiau nei 1 mln. gyventojų, mieste gyveno daug užsieniečių: prancūzai, olandai, portugalai, anglai, japonai.

1767 m. neatlaikęs Mianmaro armijos apsupties miestas pasidavė ir buvo visiškai sugriautas ir daugiau nebuvo atstatyta. Šiuolaikinė Ajutaja buvo pastatyta keli kilometrai į rytus nuo sugriautosios.

Įžymiausios vietos 
 Ajutajos istorijos tyrimų centras
 Čaosamfrajo nacionalinis muziejus
 Vang Luangas (Wang Luang) – karaliaus rūmai. Įžymiausi Didieji Ajutajos rūmai buvo pastatyti miesto centre.
 Vat Ratčaburana (Wat Ratchaburana) – (XV a.) šventykla.
 Vat Mahathatas (Wat Mahathat) – XIV a. pabaigos šventykla, karališkasis vienuolynas.
 Vat Frasrisanfetas (Wat Phra Sri Sanphet) – pagrindinė Ajatujos šventykla (XV a.).
 Vat Fraramas (Wat Phra Ram) – šventykla su kukurūzo burbuolės formos bokštu (XV a.).
 Viharn Framongkhonbofitas (Wiharn Phra Mongkhon Bophit) – pastatas, kuriame saugoma viena iš garbingiausiu Budos statulų.
 Vat Lokayasutha (Wat Lokayasutha) – šioje šventyklos komplekse buvo 42 m ilgio Budos statula. Dabar statula yra lauke.
 Vat Jaičaijmongkonas (Wat Yai Chai Mongkon) – šventykla pastatyta 1357 m. vienuoliams.
 Fračedisurijothaijus (Phra Chedi Suriyothai) – Čedi su auksiniu kupolu, pastatytas kaip mirusių karalių memorialas.
 Vat Fanančoengo (Wat Phanan Choeng) šventykla – 1,5 km už miesto, prie perkėlos. 
 Vat Čaivathanaramas (Wat Chaiwatthanaram) – šventykla vakariniame Čaoprajos upės krante.
 Japonų gyvenvietė
 Dramblių ferma

Galerija

Taip pat skaitykite 
 Ajutajos karalystė
 Tailando valdovai

Išnašos

Nuorodos 
UNESCO oficialus puslapis

Tailando istoriniai miestai
Pasaulio paveldo sąrašas
Tailando archeologinės vietos
Ajutajos karalystė